5.5.2022
ET
Euroopa Liidu Teataja
C 184/25 Kolmapäev, 20. oktoober 2021
91. on arvamusel, et taimse valgu tootmise ja alternatiivsete valguallikate (näiteks putukate ja vetikate) valdkonna edasine areng ja kestlik uuendamine ELis võimaldab tõhusalt tegeleda paljude keskkonna- ja kliimaprobleemidega, millega ELi põllumajandus silmitsi seisab, ning ära hoida metsade hävitamist, elurikkuse kadu ja ökosüsteemide kahjustamist väljaspool ELi asuvates riikides ning vähendada Euroopa praegust sõltuvust taimse valgu impordist; kutsub komisjoni üles tuginema oma aruandele taimsete valkude arengu kohta Euroopa Liidus (COM(2018)0757) ning esitama ELi valgule ülemineku strateegia, mis hõlmab nõudlust ja pakkumist, et toetada ja edendada valgurikaste kultuuride säästvat tootmist, k.a kohalikud sööda- ja toiduvarud, mis suurendaks ELi sõltumatust ning vähendaks ülemaailmset keskkonna- ja kliimamõju; rõhutab, kui oluline on vähendada sõltuvust valgurikaste taimede impordist ülemeremaadest;
92. tuletab meelde oma üleskutset laiendada ELi üldist riskihinnangut kogu seadusandluses, et vältida tarbijate kokkupuudet toidus sisalduvate ohtlike ainetega;
93. tuletab meelde, et toitainelised koostised, mille kasutuselevõtt on oluliselt hilinenud, on endiselt asjakohased ja vajalikud toitumis- ja tervisealaseid väiteid käsitleva määruse (EÜ) nr 1924/2006 (72) eesmärkide saavutamiseks; kiidab heaks teadaande toitainelise koostise kehtestamist käsitleva seadusandliku ettepaneku kohta; juhib tähelepanu sellele, et paljude toidukaupade puhul, sealhulgas mõned lastele turustatavad, kasutatakse jätkuvalt tervise- ja toitumisalaseid väiteid, hoolimata sellest, et need sisaldavad olulisel määral probleemseid toitaineid; rõhutab, et tuleb välja töötada kindel toitaineline koostis, et keelata toitumis- ja tervisealaste väidete kasutamine rasva-, suhkru- ja/või soolarikaste toitude puhul; nõuab, et pöörataks erilist tähelepanu beebitoidule ja muudele eriotstarbelistele toitudele;
94. tunnistab, et rahvusvahelised rahvaterviseasutused, näiteks Maailma Terviseorganisatsioon, on määranud pakendi esiküljel oleva toitumisalase teabe märgistuse põhivahendiks, mis aitab tarbijatel teha teadlikumaid, tasakaalustatumaid ja tervislikumaid toiduvalikuid; rõhutab, et pakendi esiküljel esitatava toitumisalase teabe märgistussüsteem, mis on toitumissuunistega kooskõlas ja neid täiendab, peaks aitama tarbijatel teha tervislikumaid toiduvalikuid, andes neile tarbitava toidu kohta arusaadavat teavet; kutsub komisjoni üles tagama, et ELi kohustuslik ja ühtlustatud pakendi esiküljel esitatav toitumisalase teabe märgistus töötatakse välja kindlate, sõltumatute teaduslike tõendite ja tarbijate tõendatud arusaamise alusel, millele on avatud juurdepääs kõigil turuosalistel, sealhulgas väikestel ja keskmise suurusega ettevõtjatel, võttes arvesse toidukäitlejate ja liitude lisakoormust; rõhutab lisaks, et toodete võrdlemise hõlbustamiseks peaks see sisaldama tõlgendavat elementi, et anda läbipaistvat, võrreldavat ja ühtlustatud tooteteavet, ning põhinema ühtsetel võrdluskogustel; kutsub komisjoni üles võtma nõuetekohaselt arvesse ühe koostisosaga toodete ja Euroopa kvaliteedikavade alla kuuluvate toodete (kaitstud päritolunimetus, kaitstud geograafiline tähis, geograafiline tähis jne) eriomadusi, eelkõige nende koostise muutumatust, rõhutades samas, et võimalike eranditega seotud kaalutlused peaksid põhinema teaduslikel põhjendustel; nõuab digitaalse süsteemi (EU4healthyfood) loomist põllumajandustoodete vabatahtliku täiendava teabe edastamiseks, ning soovitab, et seda teavet peaks saama esitada digitaalselt QR-koodi kaudu ja tarbija peaks selle hõlpsasti kätte saama;
95. märgib, et tervislikud tooted, sealhulgas toit, võivad sisaldada looduslikke või sünteetilisi koostisosi, millel on erinev mõju keskkonnale ja tarbijate tervisele; nõuab tervislike toodete kohustuslike märgistamissüsteemide kasutuselevõttu, näidates ära, kas koostisosa on keemilise sünteesi teel saadud sünteetilist päritolu, eriti juhul, kui on olemas looduslikud samaväärsed elemendid;
96.
kutsub komisjoni üles hindama muudatusi tarbijate käitumises, näiteks toiduainete internetipõhine ostmine;
97. peab tervitatavaks komisjoni algatust, mille eesmärk on parandada päritolumärgistust ja kavatsust laiendada seda laiemale tootevalikule; kordab oma kohustusliku päritolumärgistuse nõudmist; rõhutab, et see peaks olema kõikehõlmav ja ühtlustatud ja katma kõiki toiduaineid ning hõlmama toitlustusasutusi, restorane ja jaekaubandust ning olema täielikult kontrollitav ja jälgitav ega tohiks kahjustada siseturu nõuetekohast toimimist; rõhutab, et toidualase teabe määrus (73) tuleb läbi vaadata, keskendudes piimale ja lihale kui koostisosadele; kutsub komisjoni üles parandama praegust tava, mille kohaselt võib tooteid, mille põhikoostisosad ei ole hangitud kohalikult või piirkondlikult, sellisena turustada, kui nende
(72) (73)
ELT L 404, 30.12.2006, lk 9.
Euroopa Parlamendi ja nõukogu 25. oktoobri 2011. aasta määrus (EL) nr 1169/2011, milles käsitletakse toidualase teabe esitamist tarbijatele (ELT L 304, 22.11.2011, lk 18).